Johannes Rhodius

Johan Rode aŭ Giovanni Rodio estis dana kuracisto, botanikisto, humanisto kaj antikvaĵisto kiu vivis ĉefe en Italio.

 Biografio 
Johannes Rhodius naskiĝis en 1587 en Kopenhago, filo de la komercisto kaj ŝipokomandanto Helmer Rode; li frekventis mezlernejon en Herlufsholm.

En 1607/1608 li faris vojaĝon al Anglio kaj Skotlando; en Londono li renkontis la medicinan poeton Raphael Thorius (1565-1625). Li pasigis la akademian jaron 1610/1611 en la Universitato de Kopenhago; ĉi tie li amikiĝis kun Ole Worm, kun kiu li restis en konstanta korespondado. En la vintra semestro 1611/12 li enskribiĝis ĉe la Universitato de Wittenberg.
eta|maldekstre|240ra|Bildo de Johannes Rhodius.
En februaro 1612 li estis akuzito en disputo kontraŭ Sigismondus Evenius (1587-1639). En 1614 li enmatrikuliĝis en la Universitato de Marburgo, kie li diplomiĝis pri medicino, en 1616 en la Universitato de Gießen, en 1618 en la Universitato de Bazelo kaj en 1619 en la Universitato de Hajdelbergo. El 1620 ĝis 1622 li oficis kiel kuracisto en Kopenhago.

En 1622 li translokiĝis al la Universitato de Padovo por sia doktoreco. En 1623 li tenis la pozicion kiel konsilisto de la ĝermana nacio en la universitato, al kiu la skandinavaj membroj ankaŭ estis ligitaj. En 1625 li laboris mallongtempe en Sieno, post kio li revenis definitive al Padovo, kiu iĝis lia dua patrujo.

Postvivinte la peston kiu furiozis en 1630 kaj reteninte la universitaton fermita dum du jaroj, al li estis ofertita la katedro pri botaniko en 1632, kombinita kun la administrado de la padova botanika ĝardeno; Rode tamen rifuzis kaj restis "Practicus" (Praktika profesoro).

La domo de Rode en Padovo iĝis centro de altiro por danaj kaj aliaj . Li konservis eŭropan reton de amikoj kaj korespondistoj. 28 leteroj al Athanasius Kircher pluvivis de li sole.

Rekomendite de Gabriel Naudé (1600-1653) kaj profitante de ĝia proksimeco al la presa kaj librokomerca metropoloj de Venecio, li establis gravan privatan bibliotekon. En 1631 li ellaboris projekton por konstruado de publika biblioteko en Padovo kaj estis inter la fondintoj de la universitata biblioteko. En 1634 li iĝis membro de la "Accademia dei Ricovrati" ("Galilea Akademio pri sciencoj, beletroj kaj artoj", fondita en Padovo, en la 25-a de novembro 1599.), en kiu li plurfoje okupis la postenon de cenzuristo. En 1640 li rifuzis la katedron de fiziko en Kopenhago.

Rode skribis instrukciojn por la studo de medicino kun ampleksaj bibliografiaj referencoj, kiuj komence estis nur reproduktitaj loke kaj estis konataj de la granda publiko nur post lia morto fare de Thomas Bartholin kaj Hermann Conring. En siaj medicinaj historiaj skribaĵoj li igis la "De medicinan de Aulus Cornelius Celsus" kaj la receptlibron de Scribonius Largus alireblaj por la studentoj de sia tempo kun klariga komentaĵo.

Rodo restis fraŭla kaj mortis en 1659 en Padovo, estinte entombigita en la Preĝejo de San Francesco Grande.

Heredaĵo
La privata biblioteko de Rode estis lasita al lia nevo, la Kopenhaga profesoro Thomas Bang (1600-1661). Ĝi estis aŭkciita en 1662 kune kun lia postmorta biblioteko.

La plej multaj el liaj manuskriptoj alvenis en la manojn de Thomas Bartholin, kiu laŭsupoze publikigis ilin; tamen multe de ili, inkluzive de la eldono de Rode "De medicina de Celsus", preta por presado, brulis kune kun la biblioteko de Bartholin, en fajro, en 1670.

La arkeologiaj antikvaĵoj kiujn li kolektis en Italio estis aĉetitaj fare de la kuracisto Thomas Fuiren (1616-1674) por sia artokabineto; per lia testamenta donaco ili atingis la Universitaton de Kopenhago, kiu elmontris ilin en la "Anatomia Domo" ("Domus anatomica").

La "Album amicorum" de Rode estas konservita en la Reĝa Biblioteko en Kopenhago, kiel estas skizleteroj kaj du manuskriptoj.Artikolo verkita surbaze de la itala vikipedia artikolo.

Verkaro

 Christlich Bedencken, aus was vrsachen vergangene Jar vnd jtzund Theurung entstanden, 1580
 Schmeichel oder Fuchsschwentze Teufel, 1580
 Neidhard, oder Neidteufel: Das ist klarer Bericht vom Neid ..., 1582
 Schmeichel oder Fuchsschwentze Teufel, d.i. Klarer Bericht von Schmeichlern ..., 1582
 Von Pestilentz, vnd Sterbensläufften, 1583
 Ehrenspiegel tugendsamer, frommer, Christlicher Matronen und Eheweiber ..., 1586
 Ein Christlicher Sermon, vom heiligen Predigampt ..., 1587
 Ein christlicher Sermon, 1587
 De natura medicinae libellus ..., Giovanni Domenico Sala, 1628
 De modestia et magnanimitate, 1637
 De acia dissertatio ad Cornelii Celsi mentem qua simul ..., 1639
 De acia dissertatio ad Cornelii Celsi mentem, 1639
 Scribonii Largi Compositiones medicae. Ioannes Rhodius recensuit, notis illustrauit, lexicon Scribonianum adiecit, Scribonius Largus, 1655
 Ioannis Rhodii Obseruationum medicinalium centuriae tres, 1657
 Thomae Bartholini Historiarum anatomicarum rariorum centuria, Thomas Bartholin, Petrus Paaw, Johann Rhode, 1661
 De Acia dissertatio ad Cornelii Celsi mentem, 1672
 Hermanni Conringii In universam artem medicam singulasque ejus partes introductio ex publicis ejus praecipue lectionibus olim concinnata nunc vero additamenta necessariis aucta continuata ad nostra tempora praecipuorum scriptorum serie, Hermann Conring, Gunther Christoph Schelhammer, 1687
 Disputationem Juridicam de unione prolis sine praetore, 1701
 Resp. De qualitate Regni Millenarii ex Apoc. xx. 5, 6 contra Chiliastas. Præs. B. H. Gebhardi, Brandanus Henricus Gebhardi, 1709
 De qualitate regni millenarii, ex Apoc. XX, 5. 6. contra chiliastas, Brandanus Heinrich Gebhardi, 1709
 Amaltheum Castello-Brunonianum, siue lexicon medicum primum a Bartholomæo Castello Messanensi inchoatum, ab aliis etiam continuatum, tandem ad vera, nouaque artis medicæ principia accomodatum ... , 1721
 Lexicon Medicum, Bartolomeo Castelli, Jakob Pancraz Bruno, 1721
 Aurii Cornelii Celsii De Medicina, Aulus Cornelius Celsus, Theodorus Janssonius van Almeloveen, Henri Estienne, 1746
 Kurze Nachricht von Johan Rode, dem 43sten Erzbischof von Bremen, und dessen Münzen, 1761

Vidu ankaŭ

 Aulus Cornelius Celsus (25 a. K. - 50 p. K.)
 Johann Rode von Wale (Ĉefepiskopo) (1445-04.12.1511)
 Ambrosius Rhodius (1577-1633)
 Giovanni Domenico Sala (1579-1644)
 Ole Worm (1588-1654)
 Gabriel Naudé (1600-1653) franca bibliotekisto
 Athanasius Kircher (1602-1680)
 Simon Pauli la Juna (1603-1680)
 Hermann Conring (1606-1681)
 Thomas Bartholin (1616-1680)
 Raphael Thorius (1565-1625) belga kuracisto kaj poeto
 Petrus Haubold (1626-1696)
 Johan Rohde (1856-1935) dana litografo

 Referencoj 

Kategorio:Naskiĝintoj en 1587
Kategorio:Mortintoj en 1659
Kategorio:Naskiĝintoj en la 16-a jarcento
Kategorio:Mortintoj en la 17-a jarcento

Kategorio:Universitato de Padovo
Kategorio:Universitato de Kopenhago
Kategorio:Universitato de Marburgo
Kategorio:Universitato de Gießen
Kategorio:Universitato de Bazelo
Kategorio:Universitato de Hajdelbergo
Kategorio:Danaj kuracistoj
Kategorio:Danaj botanikistoj
Kategorio:Danaj humanistoj
Kategorio:Danaj antikvaĵistoj
Kategorio:Kuracistoj de la 17-a jarcento
Kategorio:Homoj de la 16-a jarcento
Kategorio:Homoj de la 17-a jarcento